Vyhodnotenie pripomienkového konania
k Systému finančného riadenia Európskeho poľnohospodárskeho fondu pre rozvoj vidieka

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Úrad vlády SR	1.	Časť Nezrovnalosti: V texte uvádzané označenie „Centrálny kontaktný útvar OLAF pre SR“ nahradiť správnym označením „Odbor ochrany finančných záujmov EÚ a boja proti korupcii“.	O	A	Zapracované v celom materiále.		
	2.	10. 1 Hlásenie nezrovnalostí: V texte „Nezrovnalosť môže zistiť PA, RO, OFR ...  za slová „kontrolné útvary MP SR“ vložiť slová „Sekcia kontroly a boja proti korupcii ÚV SR“ a ďalej text pokračuje   v pôvodnom znení.	O	A	Zapracované.		
Odbor vládnej agendy Úradu vlády SR	3.	Technické a jazykové úpravy.	O	A	Zapracované v celom materiále.		
Ministerstvo financií SR	4.	Materiál nedostatočne rieši problematiku následnej finančnej kontroly a systémového auditu. V materiáli chýba prepojenie na zákon č. 502/2001 Z. z. pojednávajúcom o následnej finančnej kontrole a vnútornom audite. Podľa stanoviska MP SR zaslaného v rámci pripomienkového konania k verzii 1.0 materiálu, postupy kontroly pomoci z EPFRV budú upravené v samostatnom materiáli, ktorý v súčasnosti pripravuje sekcia kontroly MP SR. V nadväznosti na stanovisko MP SR požadujeme, aby v systéme finančného riadenia EPFRV bola uvedená odvolávka na materiál, ktorý bude definovať postupy pre výkon následnej finančnej kontroly a systémového auditu v nadväznosti na zákon č. 502/2001 Z. z.	Z	A	Zapracované. Odvolanie sa na materiál, ktorý bude definovať postupy pre výkon kontrol a auditu, je v poznámkach pod čiarou 3, 9, 14, 17, 37 a 39. Návrh uznesenia Vlády SR ukladá ministerke pôdohospodárstva predložiť na rokovanie vlády koncepčný materiál upravujúci problematiku kontrol a auditu v rámci podpôr poskytovaných v súlade s Programom rozvoja vidieka SR 2007 – 2013 v termíne do 28. februára 2008.		
	5.	Do návrhu uznesenia vlády žiadam doplniť pre ministerku pôdohospodárstva SR úlohu predložiť na rokovanie vlády SR koncepčný materiál, ktorý bude upravovať problematiku kontrol a systémového auditu v rámci podpory z Európskeho poľnohospo-dárskeho fondu pre rozvoj vidieka. Materiál by mal obsahovať informácie týkajúce sa výkonu finančnej kontroly a auditu, subjektov, ktoré ich vykonávajú, podmienok výkonu, ako aj spôsob zabezpečenia funkčnej nezávislosti od riadiacich systémov.	Z	A	Zapracované (pozri pripomienku 4). 		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	6.	V časti Výklad pojmov, žiadam upraviť názov „kontrolný orgán“ na názov „orgán vykonávajúci kontrolu, finančnú kontrolu a audit“. 
Definícia „Kontrolný orgán“ nie je v súlade s ustanovením § 2 ods. 2 písm.  e) zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z., podľa ktorého „kontrolným orgánom je orgán verejnej správy, ktorý vykonáva následnú finančnú kontrolu“. Zo subjektov uvedených v definícii vykonáva následnú finančnú kontrolu Ministerstvo financií SR, Ministerstvo pôdohospodárstva SR, Pôdohospodárska platobná agentúra a certifikačný orgán. Ostatné uvedené inštitúcie – Najvyšší kontrolný úrad SR je orgán nezávislej kontroly, Európsky dvor audítorov a Európska komisia – sú to inštitúcie EÚ, ich zástupcovia vykonávajú audit podľa osobitných predpisov, nie podľa legislatívy SR, preto nie sú kontrolné orgány.	Z	A	Zapracované vo výklade pojmov a následne v celom materiále.		
	7.	V materiáli je zadefinovaná sekcia rozvoja vidieka MP SR ako príslušný orgán (PO) tak aj riadiaci orgán (RO). Žiadam v texte jasne definovať, že oddelenie funkcií PO a RO bude riešené oddeleným organizačným začlenením daných orgánov v rámci Sekcie rozvoja vidieka.	Z	A	Zapracované v poznámkach pod čiarou č. 1 a 2.		
	8.	K časti 3.3 Orgán finančného riadenia - v tejto časti žiadam v písm. k) doplniť, rozpočtové prostriedky z EK je MP SR oprávnené viesť na mimorozpočtovom účte EPFRV, ktorý zriaďuje, len v rozsahu dohodnutom s MF SR v súlade s ustanovením § 20 ods. 1 zákona o rozpočtových pravidlách.	Z	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	9.	Str. 69, kapitola 7 „Výmenné kurzy a kurzové rozdiely“, bod 1. Kurzová strata/kurzový zisk pri prevode prostriedkov z mimorozpočtového účtu orgánu finančného riadenia a na príjmový účet APA – beriem na vedomie navrhnutý systém vyrovnávania kurzových rozdielov, ktoré môžu vzniknúť pri prevode prostriedkov z osobitného mimorozpočtového účtu orgánu finančného riadenia na príjmový účet APA. Kurzové straty pre EPFRV budú kryté z rezervy na prostriedky EÚ a odvody EÚ, ktorá je vytvorená v kapitole Všeobecná pokladničná správa. Zároveň v rámci mechanizmu vrátenia prostriedkov zo vzniknutého kurzového zisku žiadam upraviť tento mechanizmus tak, aby vzniknutý kurzový zisk bol vrátený na rovnaký osobitný mimorozpočtový účet, na ktorý bude Ministerstvo financií SR na žiadosť orgánu finančného riadenia prevádzať sumu ročných kurzových strát.	Z	A	Zapracované.		
	10.	K časti 4.10 Systém účtov pri finančnom riadení EPFRV, bod 1. Mimorozpočtový účet orgánu finančného riadenia - záverečný odsek bodu 1. žiadame upraviť. MF SR neotvára pre MP SR vyrovnávací účet na kurzové rozdiely. V súlade s úpravou § 10 zákona o rozpočtových pravidlách môžu byť rezervy na prostriedky EÚ rozpočtované vo VPS používané aj prostredníctvom mimorozpočtového účtu MP SR – tento účet však „neotvára“ MF SR, ale MP SR.
Odporúčam, aby osobitný mimorozpočtový účet, na ktorý bude Ministerstvo financií SR na žiadosť orgánu finančného riadenia prevádzať sumu ročných kurzových strát, nebol ten istý, ako osobitný mimorozpočtový účet, ktorý slúži na príjem prostriedkov z EK.	Z	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	11.	Str. 32, časť 4.10 Systém účtov pri finančnom riadení EPFRV – v súlade s pripomienkou č. 6 upozorňujem, že vyrovnávanie kurzových rozdielov bude uhrádzané z rezervy pre prostriedky EÚ a odvody EÚ, ktorá je vytvorená v kapitole Všeobecná pokladničná správa. Bankové poplatky, dane z úrokov a ďalšie poplatky spojené napr. so zriadením a vedením osobitného mimorozpočtového účtu (účtov) sa budú musieť hradiť z prostriedkov limitov výdavkov kapitoly MP SR.	Z	A	Zapracované.		
	12.	K celej časti 6. Systémy financovania - v tejto časti žiadam preformulovať v rámci jednotlivých konkrétnych popisov finančných vzťahov v jednotlivých bodoch ustanovenia ohľadne poskytovania preddavkov. Vo všetkých bodoch ohľadom systémov financovania sa uvádza, že príjemca môže poskytovať preddavky za podmienok uvedených v § 19 zákona o rozpočtových pravidlách, pričom sa v rámci jednotlivých častí ešte nesprávne rozlišuje – že ide len o príjemcu, ktorý je subjektom verejnej správy, na inom mieste sa uvádza táto povinnosť plošne pre všetkých príjemcov. Zákon o rozpočtových pravidlách s účinnosťou od 1. 9. 2007 v ustanovení § 19 ods. 11 ustanovuje, že pravidlá určené vo vzťahu k poskytovaniu preddavkov z verejných prostriedkov sa nepoužijú na poskytovanie preddavkov pri hospodárení s prostriedkami na financovanie spoločných programov Slovenskej republiky a Európskej únie. Vychádzajúc z uvedeného, príjemca nie je pri poskytovaní preddavkov viazaný podmienkami podľa § 19 (písomná zmluva, na tri mesiace, atď.).
Žiadam túto skutočnosť zohľadniť v celom texte materiálu a vypusť ustanovenia pojednávajúce o poskytovaní preddavkov podľa § 19 zákona č. 523/2004 Z. z.	Z	A	Zapracované, ustanovenia pojednávajúce o poskytovaní preddavkov sú z textu odstránené.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	13.	Str. 80, časť 10.3 Vrátenie prostriedkov – pri popise metodiky vracania finančných prostriedkov žiadam v bode 2. doplniť, že  na osobitnom mimorozpočtovom účte PA sa sústreďuje odvod za porušenie finančnej disciplíny pri nakladaní z prostriedkami EÚ a na príjmovom rozpočtovom účte PA sa sústreďuje odvod za porušenie finančnej disciplíny pri nakladaní s prostriedkami štátneho rozpočtu na spolufinancovanie.	Z	A	Zapracované.		
	14.	V materiáli žiadam aktualizovať odkazy na zákonné predpisy, napr. nový zákon o pôsobnosti orgánov štátnej správy pri poskytovaní podpory v pôdohospodárstve a rozvoji vidieka už bol v NR SR schválený dňa 25.10.2007 a je potrebné doplniť jeho číslo, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov bol  novelizovaný zákonom č. 611/2005 Z. z. a zákonom č. 324/2007 Z. z. – doplniť dovetok v znení neskorších predpisov, atď.	O	A	Zapracované, uvedené odkazy na zákonné normy sú aktualizované.		
	15.	V texte materiálu žiadam zjednotiť používanú terminológiu s ohľadom na právnu úpravu zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“), napr. materiál používa pojmy verejné finančné prostriedky, verejné výdavky a verejné zdroje a obsah týchto pojmov v dôsledku rôznosti používanej terminológie nie je zrejmý.
Terminológiu je nevyhnutné aktualizovať, keďže materiál na mnohých miestach používa zastaralú terminológiu zákona NR SR č. 303/1995 Z. z. o rozpočtových  pravidlách v znení neskorších predpisov – najmä „neoprávnene použité a zadržané prostriedky“. Takéto spojenia je potrebné nahradiť iným vhodným výrazom.	O	C	V materiále je ujednotený pojem verejné výdavky v súlade s jeho definíciou vo výklade pojmov, materiál používa aj pojem verejné prostriedky v súlade so zákonom č. 523/2004 Z. z. Terminológia „neoprávnené použité a zadržané prostriedky“ je použitá na základe nariadenia EK č. 1848/2006 a je totožná s terminológiou v Systéme finančného riadenia štrukturálnych fondov a kohézneho fondu na programové obdobie 2007 – 2013.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	16.	V rámci jednotlivých systémov financovania (refundácia, predfinancovanie, zálohové platby) žiadam bližšie funkčné oddelenie útvarov PPA zodpovedných za administratívne overenie a výkon predbežnej finančnej kontroly žiadosti o platbu. Navrhujem v texte uviesť, že vykonávanie týchto činností je funkčne oddelené na úrovni odborov (príp. sekcií) PPA.	O	A	Zapracované. Pri jednotlivých postupoch systémov financovania je doplnený text: „Kompetencie svojich útvarov pri administratívnom overovaní a výkone predbežnej finančnej kontroly upraví PA vo svojom organizačnom poriadku a vnútorných manuáloch.“. Pracovná náplň útvarov PA je v kompetencii generálneho riaditeľa PA.		
	17.	Str. 6, časť „Výklad pojmov“, definícia orgánu finančného riadenia – žiadam preformulovať text: „orgán zodpovedný za finančné riadenie Programu rozvoja vidieka 2007 – 2013“ nasledovne: „orgán zodpovedný za koordináciu finančného riadenia a metodické usmerňovanie subjektov zapojených do implementácie Programu rozvoja vidieka 2007 – 2013“.	O	A	Zapracované.		
	18.	V materiáli sa prelínajú pojmy „operácia“, „projekt“, „aktvita“. Žiadam používanie týchto termínov v celom dokumente zjednotiť a jasne špecifikovať, kedy ide o projekt, operáciu, príp. aktivitu tak, aby ich použitie zodpovedalo definícií „operácia“ v časti „Výklad pojmov“.	O	N	Používanie pojmov operácia, projekt a aktivita je v texte materiálu používané v súlade s Programom rozvoja vidieka SR 2007 – 2013.		
	19.	Str. 18, písm. l) – žiadam preformulovať text.	O	A	Zapracované, text bol preformulovaný nasledovne: „podklady potrebné na dodatočné rozhodnutie Komisie o autorizácii pomoci alebo podpornej schémy“.		
	20.	Str. 18, písm. o) – žiadam doplniť do úlohy oblasť, ku ktorej bude riadiaci orgán vypracovávať metodické dokumenty.	O	A	Zapracované, text bol preformulovaný nasledovne: „vypracovanie metodických dokumentov týkajúcich sa implementácie Programu rozvoja vidieka SR 2007 – 2013 určených najmä pre PA a príjemcov podpory“		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	21.	Str. 18, písm. s) – žiadame upraviť text: „...o poskytnutie pomoci od príjemcu...“ nasledovne: „...o poskytnutie pomoci od žiadateľa...“, keďže žiadosti o poskytnutie pomoci predkladá žiadateľ, nie príjemca.	O	A	Zapracované.		
	22.	Str. 18, písm. v) prijímanie a spracovanie žiadostí o platbu. Ide o úlohu Akreditovanej platobnej agentúry a nie riadiaceho orgánu. Žiadam upraviť.	O	A	Zapracované. Uvedená povinnosť bola odstránená z úloh RO a doplnená do úloh PA.		
	23.	Str. 21, časť uvádzajúce hlavné úlohy APA, písm. a) – táto úloha je v kompetencii orgánu finančného riadenia. Žiadam upraviť.	O	A	Zapracované. Uvedená povinnosť bola odstránená z úloh PA a doplnená do úloh OFR.		
	24.	Str. 21, pri úlohách uvedených v písm. t) a v) je rozpor. Podľa písm. r) APA predkladá Centrálnemu kontaktnému útvaru OLAF pre SR na Úrade vlády SR správu o zistených nezrovnalostiach. Podľa písm. s) Štvrťročné správy o nezrovnalostiach“ predkladá taktiež EK, MF SR a PO. Žiadam úlohy uvedenú v písm. s) vypustiť z hlavných úloh APA, keďže táto úloha spadá do kompetencie Centrálneho kontaktnému útvaru OLAF pre SR, boj proti korupcii na Úrade vlády SR. Z tohto dôvodu žiadam do kapitoly 3. „Organizačné zabezpečenie financovania výdavkov poskytnutých z EPFRV“ doplniť časť s uvedením zodpovedností  Centrálneho kontaktnému útvaru OLAF pre SR, boj proti korupcii, ktorý v rámci SR plní funkciu koordinačného útvaru boja proti podvodom.	O	A	Zapracované. Úloha PA v bode s) je z materiálu odstránená. V materiále bola doplnená kapitola 3.7, ktorá obsahuje zodpovednosti koordinačného útvaru boja proti podvodom a definuje subjekt, ktorému prislúchajú v SR.		
	25.	Str. 23, písm. aa) a písm. x) – navrhujem obe úlohy spojiť, keďže ide v podstate o duplicitu. Zároveň navrhujeme upraviť minimálnu dobu pre uchovávanie dokladov do 31. 12. 2019 (3 roky od prevedenia platby zostatku).	O	C	Uvedené úlohy sa vzájomne odlišujú, nejedná sa o duplicitné úlohy. Lehota uchovávania podkladov je upravená podľa pripomienky.		
	26.	Str. 23, časť 3.4 Akreditovaná platobná agentúra – v závere tejto časti pri vymedzení pôsobnosti MP SR ako odvolacieho orgánu sa odkazuje na právnu úpravu zákona č. 274/2006 Z. z. V tejto súvislosti navrhujem odkazovať sa už na nový zákon o pôsobnosti orgánov štátnej správy pri poskytovaní podpory v pôdohospo-dárstve a rozvoji vidieka, ktorý pôsobnosť MP SR ako druhostupňového orgánu upravuje.	O	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	27.	Str. 29, časť 4.5 Príspevok Spoločenstva na úhradu oprávnených verejných výdavkov – z posledného odstavca vyplýva, že oprávnené výdavky môžu byť vylúčené z financovania v súvislosti s nedostatočným plánovaním výdavkov. Keďže sa v texte uvádza, že „...sa môžu zohľadniť pri budúcom vyhlásení o výdavkoch...“, znamená to, že oprávnené výdavky môžu byť vyradené z financovania a následne nemusia byť vôbec zaradené do plánu financovania. Navrhujem upraviť text „...sa môžu zohľadniť...“ na „...sa zohľadnia...“.	O	A	Zapracované.		
	28.	Str. 31, časť Platby zostatku – žiadam do bodu 3 doplniť orgán, ktorý vydáva „príslušné rozhodnutie o zúčtovaní“.	O	A	Zapracované, uvedeným orgánom je Komisia.		
	29.	Str. 31, časť 4.8. Postup realizácie platby z EK pre výdavky EPFRV – žiadam do jednotlivých bodov doplniť lehoty, do koľkých dní prevádza MP SR obdržané prostriedky z EK (zálohovú platbu, priebežné platby, platbu zostatku) na APA.	O	A	Zapracované. MP SR prevedie prostriedky EK na PA s ohľadom na výmenný kurz SKK/EUR. Bod 2. je doplnený nasledovne: „Orgán finančného riadenia prevádza zálohovú platbu na príjmový účet PA najneskôr v čase potreby finančných prostriedkov na príjmovom účte PA.“.		
	30.	Str. 34, druhá odrážka – žiadam vysvetliť pojem „nedbanlivosť“.	O	A	Zapracované v poznámke pod čiarou č. 41.		
	31.	Str. 34, bod 4. Účet (účty) príjemcu – štátna príspevková organizácia a iné subjekty verejnej správy - dotknutú časť žiadam upraviť vo vzťahu k odvodu výnosov v z prostriedkov EÚ a ŠR na realizáciu spoločných programov SR a EÚ. Podľa zákona o rozpočtových pravidlách sú výnosy z prostriedkov štátneho rozpočtu vždy príjmom štátneho rozpočtu a výnosy z prostriedkov Európskej únie sú majetkom Európskej únie. V tomto ustanovení sa uvádza, že výnosy z prostriedkov EÚ je príjemca povinný odviesť do príjmov štátneho rozpočtu. Uvedené platí za podmienky, že európske predpisy upravujú v danom prípade možnosť SR ponechať si výnosy z prostriedkov EÚ, inak  takýto postup nie je v súlade so zákonom o rozpočtových pravidlách.	O	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	32.	Str. 36, časť 4.11 Vrátenie finančných prostriedkov od príjemcu – žiadam preformulovať ôsmy odsek nasledovne: „Vrátenie finančných prostriedkov príjemcom, ktorým je štátna rozpočtová organizácia, sa z dôvodu porušenia finančnej disciplíny podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov uskutočňuje efektívnym tokom peňazí (prílohou formuláru oznámenia o vrátení finančných prostriedkov je výpis z bankového účtu). V ostatných prípadoch (príjemca nevyčerpal poskytnuté prostriedky EPFRV a spolufinancovania zo štátneho rozpočtu, príjemcovi boli poskytnuté finančné prostriedky EPFRV a spolufinancovania zo štátneho rozpočtu z titulu mylnej platby) je možné vrátenie finančných prostriedkov vykonať formou úpravy rozpočtu (prílohou formuláru oznámenia o vrátení finančných prostriedkov je vytlačený ELÚR (evidenčný list úprav rozpočtu) potvrdzujúci úpravu rozpočtu).	O	A	Zapracované.		
	33.	Str. 38,  časť 5.2 Zabezpečenie a realizácia výdavkov na program rozvoja vidieka v rozpočte kapitoly MP SR – odsek 2 odporúčam preformulovať. Rozhodovanie o poskytnutí finančných prostriedkov sa neuskutočňuje na základe rozhodnutia v správnom konaní, čo nevyplýva ani z dikcie nového zákona o pôsobnosti orgánov štátnej správy pri poskytovaní podpory v pôdohospodárstve a rozvoji vidieka a odkaz na správny poriadok je v tejto súvislosti vecne nesprávny.	O	C	Bol zamenený procesno-právny predpis za hmotno-právny predpis. Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka ustanovuje, že rozhodnutie je vydávané podľa zákona č. 71/1967 Zb..		
	34.	Str. 38, časť 5.2 Zabezpečenie a realizácia výdavkov na program rozvoja vidieka v rozpočte kapitoly MP SR, odsek 4 žiadam doplniť v tom zmysle, že podľa § 8 ods. 6. je správca kapitoly povinný nahlásiť použitie finančných prostriedkov v nasledujúcom rozpočtovom roku do 20.11. a do 15.12. doručuje potvrdenia oznámenia z 20.11.	O	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	35.	Časť 6. Systém financovania, pri jednotlivých systémoch financovania je uvádzané, že v prípade závažných nedostatkov alebo nedoplnenia požadovaných údajov v stanovenom čase PA žiadosť o platbu zamietne. V poznámke pod čiarou je uvádzané, že závažný nedostatok je klasifikovaný na základe rozhodnutia PA. Navrhujem v materiáli nahradiť vetu: „Závažný nedostatok je klasifikovaný na základe rozhodnutia PA.“ vetou „Závažné nedostatky sú zadefinované v metodickej príručke pre žiadateľa.“.	O	N	Vzhľadom k charakteru nedostatkov, pre ktoré môže by ŽoP zamietnutá, nie je možné vyčerpávajúco zadefinovať všetky prípady a ich individuálne posúdenie bude preto v kompetencii PA. PA bude jednotlivé prípady posudzovať ad hoc.		
	36.	Str. 45, v prvom odseku sa uvádza: „...preplatí APA príjemcovi výdavky v schválenej výške najneskôr do 2 kalendárnych mesiacov...“. Navrhujem zmeniť túto lehotu na „...preplatí APA príjemcovi výdavky v schválenej výške v lehote splatnosti faktúry príjemcu voči dodávateľovi/zhotoviteľovi“.	O	N	PA má svoje vlastné postupy a lehoty, v ktorých ich realizuje. Tieto nezávisia a ani nemusia byť vždy v súlade s individuálne dohodnutými lehotami splatnosti udanými dodávateľom/zhotoviteľom. Z uvedeného dôvodu nie je možné zabezpečiť, aby PA bola časovo viazaná termínmi danými dodávateľmi/zhotoviteľmi príjemcov.		
	37.	Systém zálohových platieb – navrhujem zvážiť nastavené pravidlá pre zúčtovávanie zálohových platieb, predovšetkým pri poskytovaní zálohovej platby pre obnovu a rozvoj obcí, občianskej vybavenosti a služieb, kde maximálna výška prvej zálohovej platby predstavuje 20 % a podľa pravidiel zúčtovania sa zálohové platby môžu opakovať po zúčtovaní min. 100 % predchádzajúcej poskytnutej zálohovej platby. Zároveň upozorňujem, že nie je možné zúčtovať vyšší objem prostriedkov, ako bol poskytnutý v zálohovej platbe.	O	A	Zapracované, ďalšiu zálohovú platbu môže príjemca žiadať po zúčtovaní minimálne 90 % poskytnutej zálohovej platby.		
	38.	Str. 51, žiadam, aby príjemca  spolu s predložením žiadosti o zúčtovanie zálohovej platby za štvrťrok „n-2“ predložil aj žiadosť o zálohovú platbu na štvrťrok „n“. Takto sa zabezpečí, aby na začiatku štvrťroka „n“ mal príjemca dostatok zdrojov na financovanie aktivít projektu v danom štvrťroku.	O	N	Príjemcovi je táto možnosť umožnená, pozri str. 65 predposledný odsek bodu 10 postupu.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	39.	Str. 72, bod 4. Používanie kurzov pre platby príjemcom pomoci z EPFRV – žiadam uviesť dôvod zaradenia tejto časti do materiálu.	O	N	Zaradenie uvedenej časti do kapitoly 7 je potrebné vzhľadom na predpokladaný vstup SR do euro-zóny a na existenciu viacročných finančných záväzkov, keďže bude nevyhnutné stanoviť prepočítací kurz, ktorým sa prepočítajú uvedené záväzky z SKK na EUR. 		
	40.	Str. 80, časť 10.1, v texte bodu II. „prerokovaním správy o výsledku následnej finančnej kontroly vykonanej kontrolným orgánom“ žiadam vypustiť slovo „následnej“ a v bode III. „prerokovaním správy o výsledku systémového auditu“ slovo „systémového“.	O	A	Zapracované.		
	41.	Str. 80, časť 10.2 Opravy financovania – žiadam túto časť aktualizovať v nadväznosti na zákon o poskytovaní pomoci z fondov Európskeho spoločenstva. V predposlednom odseku nie je zohľadnená možnosť výzvy riadiaceho orgánu. Až následne, v prípade, ak prijímateľ nedodrží termíny stanovené vo výzve postupuje v súlade so zákonom o rozpočtových pravidlách, čo nie je súladné s návrhom zákona o poskytovaní pomoci z fondov Európskeho spoločenstva.	O	A	Zapracované. Text je presunutý do kapitoly 10.3 a upravený v súlade s pripomienkou..		
	42.	V dokumente navrhujem zjednotiť používanie termínu „zmluva o poskytnutí pomoci“ a „zmluva o poskytnutí NFP“, termínu „zálohová platby“ a „zálohy“ a pre „pomoc z EPFRV“ používať spojenie „podpora z EPFRV“.	O	C	Termín „zmluva o poskytnutí pomoci“ bol nahradený termínom „zmluva o poskytnutí podpory“. Uvedený termín nie je totožný s termínom „zmluva o poskytnutí NFP“, jedná sa o širší termín. Termíny zálohová platba a záloha nie sú totožné, sú definované vo výklade pojmov. Termín „pomoc z EPFRV“ je nahradený termínom „podpora z EPFRV“.		
	43.	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. navrhujem uviesť v materiále prvýkrát s celým názvom, vrátane jeho novely a až potom zaviesť skratku.	O	A	Zapracované.		

Rezort	P. č.	Pripomienka	Typ	Vyhodnotenie	Spôsob vyhodnotenia	Poznámka	
Ministerstvo financií SR	44.	V celom materiáli nahradiť spojenia „overenie formálnej správnosti, pravdivosti a kompletnosti vyplnenia údajov vo vyhlásení o overení“ spojením „overenie formálnej správnosti, pravdivosti a kompletnosti vyplnenia vyhlásenia o overení“ (napr. str. 49 bod 5) a „formálna kontrola účtovných dokladov“ (napr. str. 50 bod 8) pojmom „kontrola formálnej správnosti účtovných dokladov“.	O	A	Zapracované.		
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny		Bez pripomienok					
Ministerstvo dopravy, pôšt a telekomunikácií SR		Bez pripomienok					
Ministerstvo zahraničných vecí SR		Bez pripomienok					
Ministerstvo vnútra SR		Bez pripomienok					
Ministerstvo obrany SR		Bez pripomienok					
Ministerstvo zdravotníctva SR		Bez pripomienok					
Ministerstvo výstavby a regionálneho rozvoja SR		Bez pripomienok					
Ministerstvo spravodlivosti SR		Bez pripomienok					
Ministerstvo práce, sociálnych vecí a rodiny SR		Bez pripomienok					
Ministerstvo životného prostredia SR		Bez pripomienok					
Najvyšší kontrolný úrad SR		Bez pripomienok					
Ministerstvo kultúry SR		Bez pripomienok					
Ministerstvo hospodárstva SR						Nedoručené.	
Ministerstvo školstva SR						Nedoručené.	

Vysvetlivky:
Z – zásadná
O – obyčajná
A – akceptovaná
C - čiastočne akceptovaná
N – neakceptovaná

Spôsob pripomienkového konania: 
Bežný/zjednodušený/skrátený postup:		skrátený
Zoznam oslovených subjektov:			uvedený nižšie
Počet oslovených subjektov:			17
Zaslali do stanoveného termínu:			15
Vôbec nezaslali:					2
Subjekty, ktoré nemali pripomienky:		12
Počet vznesených pripomienok:			44
Počet akceptovaných pripomienok:		35
Počet čiastočne akceptovaných pripomienok:	4
Počet neakceptovaných pripomienok:		5
   z toho počet zásadných:				0

Oslovené subjekty:
1.	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny
2.	Ministerstvo dopravy, pôšt a telekomunikácií SR
3.	Ministerstvo zahraničných vecí SR
4.	Ministerstvo vnútra SR
5.	Ministerstvo hospodárstva SR
6.	Ministerstvo financií SR
7.	Ministerstvo kultúry SR
8.	Ministerstvo obrany SR
9.	Ministerstvo školstva SR
10.	Ministerstvo zdravotníctva SR
11.	Ministerstvo výstavby a regionálneho rozvoja SR
12.	Ministerstvo spravodlivosti SR
13.	Ministerstvo práce, soc. vecí a rodiny SR
14.	Ministerstvo životného prostredia SR
15.	Úrad vlády SR
16.	Odbor vládnej agendy Úradu vlády SR
17.	Najvyšší kontrolný úrad SR